proxectonos/corpus_dominio_legal_administrativo_tmp huggingface dataset:
16/12/2016 | Administración LocalMunicipal
Toques
Padrón de abonados ao servizo de abastecemento de auga municipal do 3.º trimestre

Exposición pública do padrón das taxas polos servizos de subministración de auga e conservación de contadores, CANON DA AUGA e acometidas Configurado pola empresa concesionaria do servizo de subministración domiciliaria de auga potable, o padrón das taxas polos servizos de subministración de auga, canon da auga e conservación de contadores e acometidas, correspondente ao 3.º trimestre de 2016, o citado padron estará a disposición do público durante 15 días dende a publicación do presente anuncio no BOP no taboleiro de anuncios do Concello de Toques en horario de 09.00 a 14.00 horas, de luns a venres, para que os interesados poidan examinalo, e, no seu caso formular as reclamacións oportunas. Contra estes actos poderá formularse perante o Sr. alcalde, o recurso de reposición previo o contencioso-administrativo do artigo 14.2 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais, no prazo dun mes, que se contará dende o día seguinte ao da finalización da exposición pública do padrón, nos termos previstos en dito precepto legal. Polo que respecta ao canon da auga poderá ser obxecto de reclamación económico-administrativa ante o órgano económico-administrativo da Comunidade Autónoma de Galicia tamén no prazo dun mes dende que se entenda producida a notificación consorte co disposto no artigo 49.7 do Decreto 136/2012 polo que se aproba o regulamento do canon da auga e do coeficiente de vertido a sistemas públicos de depuración de augas residuais. Neste senso, a publicación no Boletín Oficial da Provincia deste anuncio, produce efectos: de notificación expresa ao abeiro do disposto no artigo 102.3 da Lei 58/2003, do 17 de decembro, xeral tributaria; e de anuncio de cobranza segundo o disposto no artigo 24 do Real Decreto 939/2005, do 29 de xullo, que aproba o regulamento xeral de recadación. O pago poderá efectuarse nas oficinas da empresa ESPINA & DELFÍN, S. L., abertas ao público de 11.00 a 13.00 horas os martes e venres. Transcorrido o período voluntario de pago establecido as débedas pendentes esixiranse pola via de constrinximento coa recarga de prema, os xuros de mora e os custos que se produzan. Polo que respecta ao canon da auga a vía de constrinximento será realizada pola consellería competente en materia de facenda da Xunta de Galicia. Toques, 18 de novembro de 2016. O alcalde Asdo.: José Ángel Penas García
16/12/2016 | Administración LocalMunicipal
Camariñas
Delegación de funcións da Alcaldía os días 13 e 14 de decembro de 2016 por ausencia

Por ausentarme do termo municipal os días 13 e 14 de decembro de 2016, de conformidade co disposto no artigo 23.3 da Lei 7/1985, do 2 de abril, reguladora das bases de réxime local; no artigo 63 da Lei 5/1997, do 22 de xullo, de administración local de Galicia; e no artigo 47 do Real decreto 2568/1986, do 28 de novembro, polo que se aproba o regulamento de organización, funcionamento e réxime xurídico das Entidades locais, en esta data ACORDO: PRIMEIRO. Delegar as funcións da Alcaldía os días 13 e 14 de decembro de 2016 na 1ª tenente de alcalde, Dna. Raquel Yolanda Merlo Bediako. No suposto de producirse a vacante, ausencia ou enfermidade da anteriormente indicada, as referidas funcións pasarían automaticamente aos demais tenentes de alcalde, segundo a orde de nomeamento. No suposto que o abaixo asinante alcalde se reincorporase ás súas funcións antes de ter transcorrido o período expresado no apartado núm.1 da parte resolutiva deste Decreto, a presente delegación quedaría automaticamente revogada. SEGUNDO. Que as resolucións Administrativas que se adopten no exercicio desta delegación, se notifiquen ao interesado con indicación de dita circunstancia. TERCEIRO. Notificar o presente Decreto á interesada, procedéndose a súa publicación no taboleiro de edictos da Corporación e no Boletín Oficial da Provincia, dándose conta ao Pleno da Corporación na primeira sesión que se celebre. Camariñas, a 12 de decembro de 2016 O Alcalde, Asdo.: Manuel Valeriano Alonso de León.
27/12/2016 | Administración LocalProvincial
Deputación Provincial da Coruña
Servizo de Acción Social, Cultural e Deportes. Sección de Educación, Cultura e Deportes
Acordo da Xunta de Goberno do 16.12.2016 de modificación das bases reguladoras das convocatorias de subvencións dirixidas a entidades privadas da Deputación Provincial da Coruña, ano 2016

Modificación das bases reguladoras das convocatorias de subvencións dirixidas a entidades privadas (iniciativa social sen ánimo de lucro ou de carácter mercantil) da Deputación Provincial da Coruña, ano 2016. Na sesión celebrada o día 16 de decembro de 2016, a Xunta de Goberno acordou aprobar a modificación das bases reguladoras das convocatorias de subvencións dirixidas a entidades privadas (iniciativa social sen ánimo de lucro ou de carácter mercantil), da Deputación Provincial da Coruña do ano 2016, para engadir o seguinte párrafo á Base 3: Base 3.–Obxecto. No caso dos programas de subvencións que non teñan notificada a resolución de concesión definitiva antes do 15 de decembro de 2016, a petición de prórroga poderá presentarse no prazo de dez días dende a notificación da resolución de concesión definitiva. A Coruña, 23 de decembro de 2016. O presidente O secretario Valentín González Formoso José Luis Almau Supervía
27/12/2016 | Administración LocalMunicipal
Ribeira
Emprazamento das persoas interesadas no recurso contencioso-administrativo (procedemento ordinario) 622/2016, interposto por Inmobiliaria Promesa S. L. en reclamación por vía de feito

O Xulgado do Contencioso-Administrativo nº 1 de Santiago de Compostela remitiu ao Concello de Riveira un oficio polo que lle ordenaba que se remitise o expediente administrativo e que efectuase o emprazamento para que poidan comparecer como demandados cantas persoas aparezan como interesadas no procedemento ordinario 622/2016, correspondente ao recurso contencioso-administrativo interposto por INMOBILIARIA PROMESA S. L., contra o Concello de Riveira por vía de feito por ocupación física dunha parte da finca propiedade do recorrente sita en Campos de Samil e Teira, na rúa Buenos Aires, parroquia de Corrubedo, e construción sobre a mesma dunhas instalacións deportivas. En consecuencia, esta Alcaldía acordou na data 22/12/2016, de conformidade co disposto no artigo 49 da Lei 29/1998, do 13 de xullo, reguladora da xurisdición contencioso-administrativa, a remisión do correspondente expediente administrativo ao referido órgano xudicial, o que se notifica para xeral coñecemento de todas as persoas interesadas no procedemento, e se emprazan para que poidan comparecer como parte no prazo de 9 (nove) días, contados desde o seguinte ao da publicación desta resolución no Boletín Oficial da Provincia; e facéndolle saber que de comparecer fóra do indicado prazo teráselle por parte para os trámites non precluidos, e que de non comparecer oportunamente continuará a tramitación do procedemento sen a obriga de practicarlle ningunha notificación (artigos 49 e 50 da Lei 29/1998, de 13 de xullo, reguladora da xurisdición contencioso-administrativa). Riveira, 22 de decembro de 2016, O alcalde Manuel Ruiz Rivas
27/12/2016 | Administración LocalMunicipal
Miño
Aprobación inicial de modificación das Ordenanzas fiscais números 2, 8, 10 e 18 para adaptalas ao Decreto 143/2016, do 22 de setembro, polo que se aproba o regulamento da Lei 2/2016, do 10 de febreiro, do solo de Galicia

O Pleno da Corporación municipal do Concello de Miño, na sesión celebrada o día 20 de decembro de 2016, acordou aprobar inicialmente a modificación das seguintes ordenanzas: – Ordenanza núm.2, reguladora do imposto de construcións, instalacións e obras. – Ordenanza núm.8, reguladora da taxa por ocupación do solo, subsolo e voo da vía pública. – Ordenanza núm.10, reguladora da taxa pola ocupación de terreos de uso público con mercadorías, materiais de construción, escombros, valados e outras instalacións análogas. – Ordenanza núm.18, reguladora das taxas por actividades urbanísticas. O mencionado acordo exponse ao público polo prazo de 30 días hábiles, contados a partir da publicación do presente anuncio no Boletín Oficial da Provincia da Coruña. Durante o dito prazo os interesados poderán examinar o expediente nas oficinas municipais, situadas na rúa Carreira, 38, dende as 9.00 ata as 14.00 horas, e presentar as reclamacións que consideren oportunas. No caso de que non se presentara ningunha reclamación, o acordo elevarase a definitivo, sen necesidade de acordo plenario. Miño, 21 de decembro de 2016. O alcalde Ricardo A. M. Luis Celestino Arguiñano Huegun
27/12/2016 | Administración LocalMunicipal
Ferrol
Facenda e Patrimonio
Padrón mercados decembro 2016

O día 20/12/2016 aprobouse por decreto da Alcaldía o Padrón municipal correspondente á taxa por explotación dos postos nos mercados municipais da Magdalena, Recimil e Caranza correspondente ó mes de decembro do exercicio 2016. Segundo o que establece o artigo 102.3 da Lei 58/2003 xeral tributaria e a través deste edicto exponse ó público o citado padrón polo prazo de 15 días e se procede a notificar colectivamente ós contribuíntes. Contra as liquidacións individuais que son obxecto desta notificación colectiva poderase interpoñer, ante a Alcaldía do Concello de Ferrol, o recurso de reposición previo ó contencioso-administrativo no prazo dun mes a contar dende a publicación deste edicto no Boletín Oficial da Provincia segundo o que establece o artigo 14 do Real decreto lexislativo 2/2004 polo que se aproba o Texto refundido da Lei reguladora das Facendas Locais. Ferrol, O alcalde Asdo.: Jorge Juan Suarez Fernández
27/12/2016 | Administración LocalMunicipal
Coirós
Aprobación definitiva do orzamento para 2017

E D I C T O Definitivamente aprobado polo Pleno do Concello o orzamento para o exercicio económico de 2017, e a relación de postos de traballo, por acordo do día 21 de decembro de 2016, en cumprimento do artigo 169.3do R. D. Lexislativo 2/2004, de 5 de marzo, expóñense ó público os resumes seguintes: ESTADO DE GASTOS ESTADO DE INGRESOS Funcionarios de carreira: – Secretaría-Intervención, en propiedade, Grupo A1, Habilitación nacional, Nivel 30 – Traballador social, vacante, Grupo A2, Administración Especial, escala técnica, Nivel 24 – Auxiliar administrativo (2) en propiedade, Grupo C2, Administración Xeral, Nivel 18 – Alguacil porteiro, en propiedade, Grupo E, Administración Xeral, Nivel 14 – Auxiliar axuda a domicilio, en propiedade, Grupo E, Admón. Especial, Nivel 14 – Oficial de oficios varios, vacante, Grupo C2, Admón. Especial, Servizos Especiais, Nivel 14 Personal laboral: – Operario electricista e mantemento instalacións, fixo. – Asistente social, temporal. – Sete auxiliares de axuda a domicilio, temporais. – Operario condutor de tractor, temporal. – Educadora familiar, temporal. – Informadora xuvenil, temporal. – Directora do CIM, temporal. – Profesora educación adultos e outros, temporal. Coirós, 21 de decembro de 2016. Asdo.: Francisco Quintela Requeijo Alcalde-presidente
27/12/2016 | Administración LocalProvincial
Deputación Provincial da Coruña
Servizo de Xestión de Plans. Sección de Plans Especiais
Aprobación do Plan de conservación de vías provinciais 2016, sexta fase

O Pleno da Deputación Provincial da Coruña, na sesión ordinaria que tivo lugar o vinte e tres de decembro do dous mil dezaseis (23/12/2016), acordou a aprobación do asunto que a continuación se menciona: Aprobación do Plan de conservación de vías provinciais 2016, sexta fase, integrada pola obra que se relaciona a continuación, coa indicación da súa denominación e presuposto: O que se expón ao público por un prazo de dez días hábiles, que se contarán desde o día seguinte á inserción deste anuncio no Boletín Oficial da Provincia, co obxecto de que se poidan presentar as reclamacións ou alegacións que se consideren oportunas, quedando de manifesto o correspondente expediente na Sección de Plans Especiais. A Coruña, 23 de decembro do 2016. O presidente O secretario Valentín González Formoso José Luis Almau Supervía
27/12/2016 | Administración LocalMunicipal
Vimianzo
Formalización de contrato denominado “Mellora do sistema de saneamento do Concello de Vimianzo”, financiado con cargo ao Plan de Acción Social (PAS) 2015

De conformidade co disposto no artigo 154 do Texto Refundido da Lei de Contratos do Sector Público, faise pública a formalización do seguinte contrato administrativo formalizado polo Concello de Vimianzo: Vimianzo, 21 de decembro de 2016 O alcalde Manuel Antelo Pazos
27/12/2016 | Administración LocalMunicipal
Ferrol
Facenda e Patrimonio
Padrón aparcadoiro da Magdalena xaneiro 2017

O día 20/12/2016 por decreto da Alcaldía o Padrón municipal do aparcadoiro subterráneo do Mercado da Magdalena correspondente ó mes de xaneiro de 2017. Segundo o que establece o artigo 102.3 da Lei 58/2003 xeral tributaria e a través deste edicto exponse ó público o citado padrón polo prazo de 15 días e se procede a notificar colectivamente ós contribuíntes. Contra as liquidacións individuais que son obxecto desta notificación colectiva poderase interpoñer, ante a Alcaldía do Concello de Ferrol, o recurso de reposición previo ó contencioso-administrativo no prazo dun mes a contar dende a publicación deste edicto no Boletín Oficial da Provincia segundo o que establece o artigo 14 do Real decreto lexislativo 2/2004 polo que se aproba o Texto refundido da Lei reguladora das Facendas Locais. Ferrol, O alcalde Asdo.: Jorge Juan Suárez Fernández
27/12/2016 | Administración LocalMunicipal
Brión
Aprobación inicial do orzamento 2017

EDICTO Aprobado inicialmente polo Pleno o orzamento xeral para o ano 2017, as súas bases de execución e o cadro de persoal para dito exercicio, en cumprimento do art.169 do R. D. lexislativo 2/2004, do 5 de marzo, polo que se aproba o texto refundido da Lei reguladora das facendas locais, exponse ao público na secretaría do concello, polo prazo de quince días hábiles, que comezará a contar desde o día seguinte ao da inserción do presente edicto no Boletín Oficial da Provincia, a fin de que durante o mesmo poidan formularse as reclamacións que se consideren pertinentes, debendo ser dirixidas ao Sr. alcalde do Concello. Así mesmo, o Pleno aprobou a masa salarial do persoal laboral ao servizo do Concello, que ascende a un importe de 1.002.096,60 euros. O que se fai público en cumprimento do disposto no art.103 bis da Lei 7/1985, do 2 de abril, reguladora das bases do réxime local. Brión, 21 de decembro de 2016. O alcalde José Luis García García
27/12/2016 | Administración LocalProvincial
Deputación Provincial da Coruña
Servizo de Desenvolvemento Territorial e Medio Ambiente. Sección Desenv. Territ., Coop. e Medio Ambiente
Aprobación da 2.ª fase do Plan Provincial de Medio Ambiente (PMA) 2016

ANUNCIO O Pleno da Deputación Provincial da Coruña, na sesión ordinaria que tivo lugar o vinte e tres de decembro de dous mil dezaséis, adoptou, entre outros, o seguinte acordo: ”Aprobación da 2.ª fase do Plan Provincial de Medio Ambiente (PMA) 2016” O que se expón ao público por un prazo de dez días, que se contarán dende o día seguinte á inserción deste anuncio no Boletín Oficial da Provincia, co obxecto de que se poidan presentar as reclamacións ou alegacións que se consideren oportunas, quedando de manifesto o correspondente expediente no Servizo de Desenvolvemento Territorial e Medio Ambiente. A Coruña, 23 de decembro de 2016. O presidente O secretario Valentín González Formoso José Luis Almau Supervía
27/12/2016 | Administración LocalMunicipal
A Capela
Padrón de contribuíntes mes de decembro do servizo de ensino na Escola Municipal de Música e o período de pagamento en voluntaria

Por resolución desta alcaldía do día 21 de decembro de 2016, aprobouse o padrón de contribuíntes correspondente ao mes de decembro do exercicio 2016 da taxa pola prestación do servizo de ensino na Escola Municipal de Música e o período de pagamento en voluntaria. Así mesmo, sométese o mencionado padrón a información pública na Secretaría do Concello polo prazo de quince días, contados a partir da publicación do presente anuncio no Boletín Oficial da Provincia, a efectos de exame e reclamacións. A Capela, 21 de decembro de 2016 O alcalde Manuel Meizoso López
27/12/2016 | Administración LocalConsorcios
Consorcio Provincial Contra Incendios e Salvamento da Coruña
Aprobación definitiva da M. C. 01/16 (PL) mediante créditos extraordinarios e suplemento de crédito

ANUNCIO Mediante o presente ponse en público coñecemento que o acordo inicial adoptado polo Pleno do Consorcio Provincial Contra Incendios e Salvamento da Coruña en sesión celebrada o día 14 de novembro de 2016, autorizado polo Pleno da Excma. Deputación Provincial da Coruña en acordo de 09 de setembro de 2016, sobre de aprobación do expediente de modificación de créditos, M. C. 01/16 (PL), sobre o orzamento de 2016, de créditos extraordinarios por importe de 1.580.655,66 € e de suplemento de crédito por importe de 236.616,94 € financiados con remanente de tesourería para gastos xerais (BOP n.º 222, do 23.11.2016), elevouse automaticamente a definitivo, consonte dispón o art.169.1 en relación co art.177 do texto refundido da Lei reguladora das facendas locais, aprobado polo Real decreto lexislativo 2/2004, do 5 de marzo. En consecuencia, a continuación reflíctese o resumo da modificación por capítulos (I), financiamento da mesma (II), e entrada en vigor da modificación (III): I. RESUMO DA MODIFICACIÓN. II. FINANCIAMENTO DA MODIFICACIÓN. Remanente de Tesourería para gastos xerais, por importe de 1.817.272,60 €: III. ENTRADA EN VIGOR DA MODIFICACIÓN. De conformidade co establecido nos citados arts.169 e 177 do texto refundido da Lei reguladora das facendas locais e 20.5 do Real decreto 500/1990, do 20 de abril, a modificación orzamentaria entra en vigor producida a presente publicación no Boletín Oficial da Provincia. Carballo, 22 de decembro de 2016. O presidente Asdo.: Valentín González Formoso
27/12/2016 | Administración LocalProvincial
Deputación Provincial da Coruña
Servizo de Xestión de Plans. Sección de Plans Especiais
Aprobación do Plan de sendas peonís 2016, sexta fase

ANUNCIO O Pleno da Deputación Provincial da Coruña, na sesión ordinaria que tivo lugar o vinte e tres de decembro do dous mil dezaseis (23/12/2016), acordou a aprobación do asunto que a continuación se menciona: Aprobación do Plan de sendas peonís 2016, sexta fase, integrada polas obras que se relacionan a continuación, coa indicación da súa denominación e presuposto: O que se expón ao público por un prazo de dez días hábiles, que se contarán desde o día seguinte á inserción deste anuncio no Boletín Oficial da Provincia, co obxecto de que se poidan presentar as reclamacións ou alegacións que se consideren oportunas, quedando de manifesto o correspondente expediente na Sección de Plans Especiais. A Coruña, 23 de decembro do 2016. O presidente O secretario Valentín González Formoso José Luis Almau Supervía
27/12/2016 | Administración LocalMunicipal
Paderne
Aprobación Inicial RPT

O pleno municipal deste Concello en sesión extraordinaria celebrada o día 23 de decembro de 2016 aprobou inicialmente a modificación da relación de postos de traballo do Concello de Paderne, polo que en cumprimento do disposto no artigo 202 do LEY 2/2015, de 29 de abril, del empleo público de Galicia, exponse o público durante o prazo de 20 días hábiles, que comezará a contar dende o día seguinte ó da inserción do presente edicto no boletín oficial da provincia, para que durante o mesmo as persoas interesadas poidan examina-la e presentar reclamacións ante o pleno nos termos establecidos na normativa citada. Paderne,23 de decembro de 2016 O ALCALDE – PRESIDENTE ASDO.- CÉSAR LONGO QUEIJO
27/12/2016 | Administración LocalMunicipal
Brión
Información pública do expediente de cambio do sistema de actuación do solo URB-1 Villa Amalia

A Xunta de Goberno Local do Concello de Brión en sesión ordinaria de data 20 de decembro de 2016, adoptou o seguinte acordo: 1º) Aprobar inicialmente o cambio do sistema de actuación do solo URB-1 VILLA AMALIA, pasando do sistema de actuación indirecto de concerto ao sistema de actuación directo de cooperación, a instancia de solicitude subscrita conxuntamente pola SAREB ( Sociedade de Xestión de Activos Procedentes da Restruturación Bancaria) e a entidade mercantil Inversiones Inmobiliarias Canvives SA, con rexistro de entrada no concello núm.4805, de data 3 de novembro de 2016.2º) Someter o expediente ao trámite de información pública por prazo dun mes mediante anuncio que se publicará no Boletín Oficial da provincia e con notificación individualizada aos propietarios afectados, consonte co establecido nos artigos art.112.2 da Lei do solo de Galicia e 285.3 do seu Regulamento. Finalizado o trámite de información pública, o concello aprobará definitivamente a modificación do sistema de actuación. O expediente estará exposto no Departamento de Urbanismo do Concello de Brión, de 9 a 14 horas, para os efectos de presentación das alegacións que se estimen oportunas. Brión, 21 de decembro de 2016 O alcalde José Luis García García
27/12/2016 | Administración LocalMunicipal
Oleiros
Urbanismo
Aprobación inicial de cambio sistema no SUD-4, por resolución n.º 4828/16. Expte. FG n.º 602

A N U N C I O Expte. FG n.º 602 Por resolución da Alcaldía n.º 4828, de data 5 de decembro de 2016, acordouse aprobar inicialmente o cambio de sistema de cooperación por compensación para o desenvolvemento urbanístico do SUD-4, en Coruxo de Arriba-Liáns. Acordouse tamén proceder a súa exposición pública por prazo dun mes, anunciándose así no BOP (art.112 da Lei 2/2016, do 20 de febreiro, do solo de Galicia). O expediente estará exposto na Área de Urbanismo do Concello de Oleiros, de 8.30 a 14 horas, para os efectos de presentación das alegacións que se estimen oportunas. Oleiros, 20 de decembro de 2016. O alcalde-presidente Asdo.: Ángel García Seoane
27/12/2016 | Administración LocalMunicipal
Cerceda
Secretaría
Asignación do posto de dedicación exclusiva da Concellería de Cultura e Educación

DECRETO DA ALCALDÍA-PRESIDENCIA Dada conta da Orde do 14 de xullo de 2016 pola que se establecen as bases que regulan as axudas e subvencións para o fomento de emprego no medio rural (Aprol rural) e se procede á súa convocatoria para o ano 2016. Vista a resolución de 19/10/2016 que conceda a subvención, atendendo a memoria da solicitude do programa. E despois do oportuno proceso selectivo no que resultaron seleccionadas os seguintes candidatos: como auxiliar administrativo Raquel Margarita Murube Gimilio, como peóns de xardinería Alberto Federico Yovanovich Bunescu e Anthony Peter Raimondez Rodriguez de Vera, como diplomada en relacións laborais Sonia Pardiñas Silveira e como enxeñeira de camiños Claudia Anastasia Landeira Calviño. E a comunicación de data 14 de novembro de 2016, onde se modifica o anexo da resolución anterior, debido a un erro no resolución de concesión. E atendo o requirimento efectuado a vista da xustificación inicial presentada relativas as contratacións efectuadas, sobre os custos salariais. No exercizo das atribucións conferidas polo artigo 21.1 h) da Lei 7/1985, do 2 de abril, reguladora de bases de réxime local. RESOLVO: Primeiro. –Corrixir o Decreto 772/2016, do 18 de novembro, modificado polo Decreto de correcións deste 784/2016, do 22 de novembro, no relativo o seguinte: Nos apartados de soldo, no que se refire a auxiliar administrativa, onde di: “972,09 € (6 pagas), debe dicir: “1.112,37 € (6 pagas) No que se refire os peóns de xardinería, onde di: “921,25 € € (6 pagas)”, debe dicir: “1.006,88 €(6 pagas)”. No que se refire a diplomada en relacións laborais, onde di: “1.317,50 € (6 pagas)”, debe dicir: 1.577,26 € (6 pagas). No que se refire a enxeñeira de camiños, onde di: “1.575 € (6 pagas), debe dicir: 2.120,97 € (6 pagas). O alcalde-presidente José García Liñares Ante mín, a secretaria accidental Julia Loureiro Pereiro
27/12/2016 | Administración LocalMunicipal
Paderne
Aprobación inicial Orzamentos 2017

O pleno municipal deste Concello en sesión extraordinaria celebrada o día 23 de decembro de 2016 aprobou inicialmente o orzamento xeral para o exercicio 2017, o cadro de persoal, bases de execución orzamentaria e demais documentos integrantes do mesmo, polo que en cumprimento do disposto no artigo 169 do Real Decreto Lexislativo 2/2004, de 5 de marzo, exponse o público durante o prazo de 15 días hábiles, que comezará a contar dende o día seguinte ó da inserción do presente edicto no boletín oficial da provincia, para que durante o mesmo as persoas interesadas poidan examina-lo e presentar reclamacións ante o pleno nos termos establecidos polos artigos 170 do TRLRLF e artigo 22 do Real Decreto 500/1990. Paderne,23 de decembro de 2016 O ALCALDE – PRESIDENTE ASDO.- CÉSAR LONGO QUEIJO
27/12/2016 | Administración LocalProvincial
Deputación Provincial da Coruña
Servizo de Xestión de Plans. Sección de Plans Especiais
Aprobación do Plan de investimento de vías provinciais 2016, quinta fase

ANUNCIO O Pleno da Deputación Provincial da Coruña, na sesión ordinaria que tivo lugar o vinte e tres de decembro do dous mil dezaseis (23/12/2016), acordou a aprobación do asunto que a continuación se menciona: Aprobación do Plan de investimento de vías provinciais 2016, quinta fase, integrado polas obras que se relacionan a continuación, coa indicación da súa denominación e presuposto: O que se expón ao público por un prazo de dez días hábiles, que se contarán desde o día seguinte á inserción deste anuncio no Boletín Oficial da Provincia, co obxecto de que se poidan presentar as reclamacións ou alegacións que se consideren oportunas, quedando de manifesto o correspondente expediente na Sección de Plans Especiais. A Coruña, 23 de decembro do 2016. O presidente O secretario Valentín González Formoso José Luis Almau Supervía
27/12/2016 | Administración LocalMancomunidades
Mancomunidade de Concellos Serra do Barbanza
Delegación de competencias

Por medio do presente anuncio, e no cumprimento do artigo 51.2 do Real Decreto 2568/1986, do 28 de novembro, faise público que a Xunta da Mancomunidade da Serra do Barbanza, na sesión ordinaria do 19.12.2016, acordou: <<Primeiro: Delegar na Presidencia da Mancomunidade de Concellos da Serra do Barbanza a resolución do expediente administrativo de reintegro de pagamentos indebidos, incoado por Resolución da Presidencia núm.296/2016 do 12.12.2016. Segundo: Este acordo surtirá efectos desde o día seguinte ao da súa adopción; sen prexuízo da publicación do mesmo no Boletín Oficial da Provincia da Coruña>> A Presidenta Mª Teresa Villaverde Pais
01/12/2016 | Administración LocalMunicipal
Ribeira
Padrón e lista cobratoria do prezo público pola prestación do servizo público de axuda a domicilio de libre concorrencia e padrón e dependencia correspondentes ao mes de agosto 2016

Por Decreto de Alcaldía, de data 25 de novembro de 2016 aprobáronse as liquidacións correspondentes a: – Padrón e lista cobratoria do prezo público pola prestación do servizo público de axuda a domicilio de libre concorrencia e padrón e lista cobratoria do prezo público pola prestación de axuda a domicilio de dependencia correspondentes ao mes de agosto de 2016. Conforme o disposto no artigo 102.3 da Lei 58/2003, de 17 de decembro, xeral tributaria aplicable á facenda das entidades locais en aplicación do disposto no artigo 12 do Real decreto lexislativo 2/2004, de 5 de marzo, polo que se aprobou o texto refundido da lei reguladora de facendas locais, quedan expostos ao público durante o prazo de 15 días para o seu exame e reclamación por parte das persoas interesadas. O presente anuncio ten carácter de notificación colectiva ó abeiro do artigo 102 da Lei 58/2003 xeral tributaria. Contra as débedas consignadas nos padróns contributivos e notificadas colectivamente mediante o presente anuncio, os interesados poderán interpor os seguintes recursos: – Reposición, perante a alcaldía deste Concello, no prazo dun mes, contado dende o día seguinte ó da finalización da exposición pública do padrón, que se entenderá rexeitado se ó transcorrer un mes dende a súa presentación non se resolve de maneira expresa. – Contencioso-administrativo, perante o xulgado do contencioso-administrativo, no prazo de dous meses se a resolución do recurso de reposición é expresa, e no prazo de 6 meses dende a súa interposición, se non o fose. – Calquera outro recurso que as persoas interesadas consideren oportuno. En cumprimento do disposto no artigo 24 do Regulamento xeral de recadación, exponse o público o seguinte anuncio de cobranza: Prazo de ingreso: o período voluntario de cobranza dos tributos indicados, será do día 1 de decembro de 2016 ao 31 de xaneiro de 2017, ámbolos dous inclusive. Lugar de ingreso e modalidade de cobro: mediante domiciliación bancaria, de acordo co previsto na Ordenanza do Prezo Público. Os recibos serán cargados dentro dos cinco primeiros días do período voluntario de cobranza. O vencemento do prazo en período voluntario sen ter sido satisfeita a débeda determinará o comezo do procedemento de constrinximento, o devengo do recargo e demais conceptos esixibles tal e como se fixa no artigo 26 e 28 e 161 da Lei 58/2003 xeral tributaria. Riveira, 25 de novembro de 2016. O alcalde, Manuel Ruiz Rivas
01/12/2016 | Administración Autonómica
Xunta de Galicia
Consellería de Economía, Emprego e Industria
Xefatura Territorial da Coruña
Servizo de Enerxía e Minas
Corrección de erros do Acordo do 4 de novembro de 2016 da Xefatura Territorial da Coruña, da información pública da autorización administrativa, construción e declaración de utilidade pública da repotenciación do parque eólico Serra da Panda

Corrección de erros do Acordo do 4 de novembro de 2016 da Xefatura Territorial da Coruña, pola que se somete a información pública a solicitude de autorización administrativa, de construción e a declaración de utilidade pública, en concreto, coa necesidade de urxente ocupación que iso implica, relacionadas co proxecto de repotenciación do parque eólico Serra da Panda, nos concellos de Mañón e Ortigueira, na provincia da Coruña (IN661A 2016/1-1) O día 10 de novembro de 2016 publicouse no BOP n.º 213 o Acordo do 4 de novembro de 2016 da Xefatura Territorial da Coruña, pola que se somete a información pública a solicitude de autorización administrativa, de construción e a declaración de utilidade pública, en concreto, coa necesidade de urxente oupación que iso implica, relacionadas co proxecto de repotenciación do parque eólico Serra da Panda, nos concellos de Mañón e Ortigueira, na provincia da Coruña (IN661A 2016/1-1). Advertido un erro na dita resolución, cómpre facer a seguinte corrección: na táboa onde di: “Aeroxerador 30; coordenada X: 606959,00”, debe dicir: “Aeroxerador 30; coordenada X: 600959,00”. A Coruña, 28 de novembro de 2016. O xefe territorial Isidoro Martínez Arca
01/12/2016 | Administración LocalMunicipal
Santiago de Compostela
Servizos Económicos - Oficina Orzamentaria
Anuncio de exposición ao público de aprobación inicial dos expedientes de crédito extraordinario 2016-CREXT-01 e de suplemento de crédito 2016-SUPLE-01 e 2016-SUPLE-02 do seu organismo autónomo Auditorio de Galicia

ANUNCIO DE EXPOSICIÓN AO PÚBLICO DE APROBACIÓN INICIAL DOS EXPEDIENTES DE CRÉDITO EXTRAORDINARIO 2016-CREXT-01 E DE SUPLEMENTO DE CRÉDITO 2016-SUPLE-01 E 2016-SUPLE-02 DO SEU ORGANISMO AUTÓNOMO AUDITORIO DE GALICIA EDICTO O Pleno da Corporación municipal, en sesión extraordinaria e urxente celebrada o día 30 de novembro de 2016, aprobou inicialmente para o seu organismo autónomo “Auditorio de Galicia” os expedientes de modificación orzamentaria por crédito extraordinario 2016-CREXT-01 e suplemento de crédito 2016-SUPLE-01 e 2016-SUPLE-02 dentro seu orzamento do ano 2016. En cumprimento do disposto no artigo 177.2 en relación co 169.1 do Real Decreto Lexislativo 2/2004, de 5 de marzo, polo que se aproba o texto refundido da Lei Reguladora de Facendas Locais, exponse ao público durante un prazo de 15 días hábiles nos Servizos Económicos do Concello, na rúa Galeras, número 5, a efectos de que os interesados poidan presentar as reclamacións que estimen pertinentes (as alegacións que se presenten deberán conter necesariamente o seguinte código de referencia para o seu rexistro “modif-auditorio”). No caso de non presentarse reclamación algunha, entenderase definitivamente aprobado o acordo inicial. Santiago de Compostela, 30 de novembro de 2016. A CONCELLEIRA DELEGADA DE ECONOMÍA E FACENDA María Rozas Pérez
01/12/2016 | Administración Autonómica
Xunta de Galicia
Consellería de Medio Ambiente e Ordenación do Territorio
Augas de Galicia
Servizo Territorial da Zona Galicia Centro
DH. A15.52067 Corrección de erros do anuncio de información pública da solicitude de concesión de augas públicas presentada por Domingo Núñez Torea (Outes), publicado o 04/10/2016 no BOP nº 189

Advertido erro no anuncio de información pública do procedemento iniciado a instancia de Mateo Jose Mariano Jose Calenti Quebrada, para solicitar de Augas de Galicia un caudal de 1.000,67 m3/ano de augas procedente do regato de Lucil, no lugar de Moledo, parroquia de Outes (San Pedro), concello de Outes (A Coruña), con destino á rega, publicado no BOP nº 189, do 4 de outubro de 2016, compre efectuar a oportuna corrección. Nas características do aproveitamento: Onde di: DESTINO: Uso doméstico (9 usuarios). Debe dicir: DESTINO: Rega de parcelas (3002 m2) O que se fai público para xeral coñecemento, por un prazo de vinte (20) días naturais a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Outes ou nas oficinas deste servizo, situadas na rúa Tomiño nñumero 16, baixo, en Santiago de Compostela, onde estará exposto o expediente de que se trata, para que poida ser examinado por quen o desexe. Santiago de Compostela, 17 de novembro de 2016 O xefe do servizo territorial Ángel Gómez Rey
01/12/2016 | Administración LocalMunicipal
Ames
Modificación da base n.º 41 do orzamento municipal para a concesión de subvención nominativa a Arcea-Adames

ANUNCIO Modificación Base n.º 41 orzamento municipal para a concesión de subvención nominativa a Arcea-Adames O Pleno, en sesión celebrada o 27 de outubro de 2016, aprobou inicialmente a modificación da Base número 41 do orzamento municipal do exercicio 2012, en situación de prorroga para 2016, para a concesión de subvención nominativa Lucio Chantouf Sarr, por importe de 8.000,00 €. Durante o prazo de exposición pública de quince días hábiles (Boletín Oficial da Provincia núm.208, de 3 de novembro de 2016), non se presentou ningunha reclamación, polo que o acordo de aprobación inicial da modificación da Base de execución do orzamento número 41, para incluír na mesma unha subvención nominativa quedou elevada a definitiva de forma automática. Aos efectos legalmente establecidos nos artigos 165.1 e 169.4 do Real decreto lexislativo 2/2004, de 5 de marzo, polo que se aproba o texto refundido da Lei reguladora das facendas locais, procede publicar agora o detalle desta modificación, que é o seguinte: Ames, 28 de novembro de 2016. O alcalde José M. Miñones Conde
01/12/2016 | Administración LocalMunicipal
Vimianzo
Aprobación inicial do orzamento municipal do Concello de Vimianzo para o exercicio 2017

ANUNCIO Aprobado inicialmente polo Pleno da Corporación, na sesión extraordinaria do día vinte e nove de novembro dous mil dezaseis, o orzamento xeral deste Concello para o exercicio económico de 2017 e o cadro de persoal para dito exercicio, e en cumprimento do así disposto no art.169.1 do Real decreto lexislativo 2/2004, do 5 de marzo, e disposicións concordantes, exponse ao público na Intervención deste Concello, por un prazo de quince días hábiles, coa finalidade de que durante o mesmo poidan formularse as reclamacións ou alegacións que se consideren pertinentes, que deberán dirixirse o Sr. alcalde desta Corporación. De non presentarse, o orzamento considerarase definitivamente aprobado. Vimianzo, a vinte e nove de novembro de dous mil dezaseis. O alcalde Manuel Antelo Pazos
01/12/2016 | Administración LocalMunicipal
Arzúa
Aprobación padrón fiscal taxas auga e saneamento

Tras confeccionarse e aprobarse o padrón de suxeitos pasivos da taxa por subminstración de auga, conservación de contadores e acometidas, correspondente ao sexto bimestre de facturación do ano 2016, así como taxa por rede de sumidoiros e cánon da auga; procédese á notificación colectiva de acordo co artigo 102.3 da Lei xeral tributaria, e á apertura dun prazo de 15 días hábiles contado a partir do día seguinte ao da publicación deste anuncio no BOP para que os lexítimos interesados aleguen o que estimen oportuno. O prazo de ingreso voluntario das débedas correspondentes ao sexto bimestre do 2016 será de dous meses dende a publicación deste anuncio no BOP. Tras transcorrer o dito prazo sen que se efectuase o ingreso, as débedas esixiranse pola vía de constrinximento e devengarán o recargo de constrinximento, xuros de mora e demáis costas que se produzan. Contra a presente notificación poderá interpoñerse o recurso de reposición regulado no artigo 14 do Real decreto lexislativo 2/2004, do 5 de marzo, polo que se aproba o texto refundido da Lei reguladora de facendas locais, ante o órgano que ditou o acto. Transcorrido o prazo máximo dun mes dende a interposición do recurso sen que recaera unha resolución expresa, o recurso considerarase desestimado quedando aberta a vía para a interposición do recurso contencioso-administrativo ante o xulgado contencioso administrativo. A falta do pagamento do cánon da auga suporá a esixencia do mesmo ao contribuínte pola vía de constrinximento pola Consellería competente en materia de facenda da Xunta de Galicia. Contra a repercusión do cánon da auga poderase interpoñer reclamación económico administrativa ante a Xunta Superior de Facenda (Consellería de Facenda) no prazo dun mes dende a presente publicación. Arzúa, 28 de novembro de 2016 Asdo. José Luis García López Alcalde-presidente do Concello de Arzúa
01/12/2016 | Administración LocalMunicipal
Narón
Intervención
Edicto de aprobación definitiva de expediente de modificación de créditos n.º 20/2016, subexpediente n.º 03/2016 de crédito extraordinario e suplemento de crédito

EDICTO APROBACIÓN DEFINITIVA DE EXPEDIENTE DE MODIFICACIÓN DE CRÉDITO N.º 20/2016: SUBEXPEDIENTE N.º 03/2016 DE CRÉDITO EXTRAORDINARIO E SUPLEMENTO DE CRÉDITO De conformidade cos artigos 169 e 177.2 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais, considérase definitivamente aprobado o expediente de modificación de crédito n.º 20/2016: subexpediente n.º 03/2016 de crédito extraordinario e suplemento de crédito financiado co remanente líquido de tesourería para gastos xerais procedente da liquidación do ano 2015 e con baixas por anulación dos créditos nas aplicacións orzamentarias que se estiman reducibles sen perturbación dos respectivos servizos, no orzamento do ano 2016, aprobado inicialmente polo Pleno, na sesión celebrada o 27/10/2016, publicado o anuncio de exposición pública no Boletín Oficial da Provincia n.º 208 (03/11/2016), e transcorrido o prazo de quince días hábiles sen presentar reclamacións ao dito expediente. En aplicación do artigo 169.3 do Real decreto lexislativo 2/2004 (TRLRFL), o resumo dos créditos do estado de gastos do orzamento, por capítulos, en relación ás modificacións introducidas por este expediente é o seguinte: O que se fai público para os efectos previstos na citada lexislación. Contra este acordo poderá interpoñerse recurso contencioso-administrativo, ao abeiro do previsto no artigo 171 do Real decreto lexislativo 2/2004, do 5 de marzo, polo que se aproba o texto refundido da Lei reguladora de facendas locais. Poderá tamén interpoñerse calquera outro recurso que se estime procedente. Narón, 28 de novembro de 2016 O alcalde José Manuel Blanco Suárez
01/12/2016 | Administración LocalMunicipal
Narón
Secretaría
Substitución Sr. alcalde do 29.11.2016 ata o 11.12.2016

ANUNCIO Estando prevista a ausencia do Sr. alcalde deste Concello, D. Costica De Quinto Sel, dende o 29-11-2016 ata o 11-12-2016 (ambos inclusive) e, considerando o disposto no art.63 da Lei 5/97, do 22 de xullo, de Réxime Local de Galicia e artigos concordantes do R. O. F., por medio do presente decreto veño en delegar a Alcaldía na primeira tenente de alcalde, dona Marián Ferreiro Díaz (29 e 30 de novembro e do 6 ata o 11 de decembro) e no segundo tenente de alcalde, don Guillermo Sánchez Fojo (do 01 ata o 5 de decembro), publicándoo no B. O. P., sen prexuízo de que produza efectos dende o día do seu outorgamento. Narón, 28 de novembro de 2016. O ALCALDE Asdo.: José M. Blanco Suárez
01/12/2016 | Administración LocalMunicipal
Arteixo
Secretaría Xeral
Bases do 26º Certame de Narracións Breves Manuel Murguía

O Concello de Arteixo publica as bases do 26º Certame de narracións breves “Manuel Murguía”, de conformidade ás bases aprobadas pola Xunta de Goberno Local, en sesión ordinaria de dezanove de outubro de dous mil dezaseis. O Concello de Arteixo, para contribuír ao desenvolvemento da narrativa galega e honrar ao noso Patriarca, convoca con carácter anual o 26º Certame de Narracións Breves Manuel Murguía coas seguintes 1. Poderán concorrer todas as autoras e autores que o desexen cunha única obra, de temática libre e escrita en lingua galega.2. Os relatos, que deberán ser orixinais e inéditos en calquera soporte (papel, electrónico, etc.), deberán ofrecer unha extensión non inferior a 15 páxinas nin superior a 30, estar escritos con letra arial, corpo 12 e tamaño DIN A4.3. Os traballos presentaranse por cuadriplicado, mecanografados a duplo espazo, por unha soa cara e incluirán unicamente na portada o título da obra e un lema ou pseudónimo. Xuntarase unha copia do texto nun CD en formato LibreOffice, Word ou similar. Nun sobre pechado, no que tamén serán visibles o título e o lema, achegaranse no seu interior o título, o lema, o nome, o enderezo, o teléfono e o currículo do autor ou autora.4. As obras deberán enviarse facendo constar no sobre “26º Certame de Narracións Breves Manuel Murguía” antes do 1 de marzo de 2017 ao seguinte enderezo. Concello de Arteixo Praza Alcalde R Dopico, nº 1 15142 Arteixo A Coruña 5. Establécense tres premios: un primeiro premio dotado con 4.000,00 €, un segundo de 500,00 € e un terceiro de 300,00 €, todos eles sometidos á correspondente retención. Os galardóns poden declararse desertos.6. O xurado, constituído por membros de recoñecida solvencia, será designado polo Concello de Arteixo e fará pública a súa decisión inapelable no mes de maio de 2017.7. Os tres finalistas deberán estar presentes o día da entrega para recibir os premios.8. Os orixinais non premiados poderán ser devoltos, sempre que o soliciten os seus autores por escrito no prazo máximo dun mes a partir do ditame.9. No caso de que por iniciativa do Concello se editen os textos en papel, os dereitos derivados de tal publicación poderán ser aboados mediante a entrega dun número de exemplares calculado a tal efecto. Os autores farán constar en edicións en papel ou electrónicas posteriores da súa obra que foi premiada neste certame.10. A interpretación destas bases corresponde exclusivamente ó xurado. O feito de participar no certame supón a aceptación das presentes bases. Ana Bello Vázquez Concelleira de Cultura e Festas Arteixo, 24 de novembro de 2016
01/12/2016 | Administración LocalMunicipal
Valdoviño
Aprobacion inicial de modificación de bases de execución do orzamento

E D I C T O Aprobado polo Pleno desta Corporación, en sesión ordinaria celebrada o día 18 de novembro de 2016, o expediente de modificación de bases de execución do orzamento prorrogadas para o exercicio 2016, en cumprimento do disposto no art.169 do RDL 2/2004, do 5 de marzo, polo que se aproba o texto refundido da Lei reguladora das facendas locais, exponse ao público, por prazo de quince días hábiles, nas dependencias municipais, a fin de que durante o mesmo prazo, que comezará a contarse dende o día seguinte ao da inserción do presente edicto no BOP, poidan formularse as reclamacións que se consideren pertinentes, as cales deberán ser dirixidas ao Sr. alcalde-presidente deste Concello. Valdoviño, 21 de novembro de 2016. O ALCALDE Asdo.: Alberto González Fernández
01/12/2016 | Administración LocalMunicipal
Santiago de Compostela
Servizos Económicos - Oficina Orzamentaria
Anuncio de exposición ao público de aprobación inicial dos expedientes de suplemento de crédito 2016-SUPLE-02 e 2016-SUPLE-03

O Pleno da Corporación municipal, en sesión extraordinaria e urxente celebrada o día 30 de novembro de 2016, aprobou inicialmente os expedientes de modificación orzamentaria por suplemento de crédito 2016-SUPLE-02 e 2016-SUPLE-03 dentro do vixente Orzamento municipal de 2016. En cumprimento do disposto no artigo 177.2 en relación co 169.1 do Real Decreto Lexislativo 2/2004, de 5 de marzo, polo que se aproba o texto refundido da Lei Reguladora de Facendas Locais, exponse ao público durante un prazo de 15 días hábiles nos Servizos Económicos do Concello, na rúa Galeras, número 5, a efectos de que os interesados poidan presentar as reclamacións que estimen pertinentes (as alegacións que se presenten deberán conter necesariamente o seguinte código de referencia para o seu rexistro “2016-SUPLE-02-03”). No caso de non presentarse reclamación algunha, entenderase definitivamente aprobado o acordo inicial. Santiago de Compostela, 30 de novembro de 2016 A CONCELLEIRA DELEGADA DE ECONOMÍA E FACENDA María Rozas Pérez